Kl. 18.00 lørdag bliver der holdt en højtidelighed for at mindes de nu 92 ofre for fredagens terrorangreb i Norge. Højtideligheden finder sted foran Kgl. Norsk Konsulat i Prinsensgade i Aalborg. Det er tre unge fra Aalborg, der har taget initiativ til mindehøjtideligheden. - Da vi hørte de forfærdelige nyheder fra Norge, blev vi hurtigt enige om, at vi ville vise vores sympati med ofrene og deres pårørende. Vi vil vise, at vi står sammen om demokratiet og om Norge, og at vi ikke vil lade os skræmme af ekstremister, siger en af arrangørerne Lasse Olsen. -  Det er forfærdeligt, det der er sket, men nu vil vi mindes ofrene ved at tænde lys, og der vil blive holdt et par taler, siger arrangør Esben Korsgaard, der også er formand for DSU i Nordjylland. I morgen skal han deltage i en stor international DSU lejr i Østrig. - Man tænker da på det, der er sket på lejren i Norge og ens egen situation, men det afholder mig ikke fra at deltage, siger Esben Korsgaard

Opsummering:
[size=3]Mindehøjtidelighed foran Kgl. Norsk Konsulat lørdag aften. 
[/size]